《午日呈郑久诚参政》
明代·王佐

百顷芙蓉罨画船，贺家湖上水平天。
金盘送果沈冰碗，罗扇题诗散舞筵。
往事氛埃成远梦，佳辰风雨忆华年。
涧蒲九节根如玉，服食于今笑学仙。

作者简介：元明间广东南海人，字彦举。与孙蕡齐名，结诗社于南园，开抗风轩以延一时名士，时谓构辞敏捷，王不如孙；句意沉著，孙不如王。元末为何真掌书记，劝真降明。洪武六年征为给事中，以不乐枢要，乞归。有《听雨轩集》、《瀛洲集》。